சிவசுப்ரமணியம் ஆதிநாராயணன்

சிவசுப்ரமணியம் ஆதிநாராயணன் (ஆங்கிலம்; மலாய்: Sivasubramaniam Athinarayanan) (பிறப்பு: 28 நவம்பர் 1966) என்பவர் ஒரு மலேசிய அரசியல்வாதி; மார்ச் 2008 முதல் நவம்பர் 2022 வரை பேராக் மாநில புந்தோங் சட்டமன்றத் தொகுதியின் சட்டமன்ற உறுப்பினர் ஆவார். 

அவர் பெரிக்காத்தான் நேசனல் (PN) கூட்டணியின் ஓர் உறுப்புக் கட்சியான மலேசிய ஐக்கிய மக்கள் கட்சி (BERSATU); பெரிக்காத்தான் நேசனல் (PN) கூட்டணியின் மற்றோர் உறுப்புக் கட்சியான மலேசிய தேசிய கட்சி (PBM); மலேசிய மக்கள் இயக்கக் கட்சி (GERAKAN); மற்றும் பாக்காத்தான் அரப்பான் கூட்டணியின் (PH) ஓர் உறுப்புக் கட்சியான ஜனநாயக செயல் கட்சி (DAP) ஆகியவற்றின் உறுப்பினராகவும்; சிறிது காலம் சுயேச்சையாகவும் இருந்தார். 

புந்தோங் சட்டமன்ற உறுப்பினராக இருந்த காலத்தில், அவர் பல அரசியல் கட்சி விலகல்கள்; மற்றும் கட்சித் தாவல்களில் ஈடுபட்டார். 

கல்வி
அவர் மலேசிய திறந்தவெளி பல்கலைக்கழகத்தில் இளங்கலை வணிக நிர்வாகத் துறையில் இளங்கலைப் பட்டம் (BBA) பெற்றுள்ளார்.

அரசியல்
அரசியல் தாவல்களும் கட்சி மாற்றங்களும்
மார்ச் 2020-இல், சிவசுப்பிரமணியம் மற்றும் துரோனோ சட்டமன்ற உறுப்பினர் பால் இயோங் சூ கியோங் (Paul Yong Choo Kiong) ஆகியோர் இருவரும் ஜனநாயக செயல் கட்சியில் இருந்து நீக்கப்பட்டனர். 

பாக்காத்தான் அரப்பான் கூட்டணியை எதிர்க்கும் பெரிக்காத்தான் நேசனல் கூட்டணியை ஆதரிக்க அவர்கள் இருவரும் ஜனநாயக செயல் கட்சியிலிருந்து விலகி, பின்னர் சுயேச்சை சட்டமன்ற உறுப்பினர்களாக மாறினர். அதன் பிறகுதான் அவர்கள் இருவரும் ஜனநாயக செயல் கட்சியில் இருந்து நீக்கப்பட்டனர்.

ஜனநாயக செயல் கட்சியில் இருந்து நீக்கப்பட்டதைத் தொடர்ந்து, சிவசுப்பிரமணியம் பல அரசியல் கட்சிகளில் சேர்ந்தார்; பின்னர் அந்தக் கட்சிகளில் இருந்து விரைவாகவும் வெளியேறினார்:

 சூன் 2020: கெராக்கான் கட்சியில் இணைந்தார். 
 மார்ச் 2021: கெராக்கான் கட்சியில் இருந்து வெளியேறி, பால் யோங் சூ கியோங்குடன் (Sum Cheok Leng) இணைந்து பெர்சத்து கட்சியில் இணைந்தார்.
 சனவரி 2022: பெர்சத்து கட்சியில் இருந்து வெளியேறி, பங்சா கட்சியில் இணைந்தார்.
 செப்டம்பர் 2022: பங்சா கட்சியில் இருந்து வெளியேறி, பெர்சத்து கட்சியில் பெர்ச்சாம் சட்டமன்ற உறுப்பினர் சம் சியோக் லெங்குடன் சேர்ந்து மீண்டும் இணை உறுப்பினரானார்.

பேராக் மாநிலத் தேர்தல் 2022

2022-ஆம் ஆண்டு பேராக் மாநிலத் தேர்தலில், தன்னுடைய புந்தோங் சட்டமன்றத் தொகுதியைப் பாதுகாக்க சிவசுப்பிரமணியம் பெரிக்காத்தான் கூட்டணியால் பரிந்துரைக்கப்பட்டார். அந்தத் தேர்தலில் அவர் பாக்காத்தான் கூட்டணியைச் சேர்ந்த  துளசி மனோகரனிடம் பெரும் தோல்வியைச் சந்தித்தார்; மேலும் தனது தேர்தல் வைப்புத் தொகையையும் இழந்தார்.

தேர்தல் முடிவுகள்

+பேராக் மாநில சட்டமன்றம்ஆண்டுதொகுதிவேட்பாளர்வாக்குகள்%எதிரணிவாக்குகள்%மொத்தவாக்குகள்பெரும்பான்மை%2004N30 புந்தோங்சிவசுப்ரமணியம் ஆதிநாராயணன் (ஜசெக)6,08241.81%இக் பூய் கோங் (மசீச)8,46458.19%14,8362,38264.96%2008 (ஜசெக)10,31166.24% (மசீச)4,99632.10%15,5665,31570.98% 2013சிவசுப்ரமணியம் ஆதிநாராயணன் (ஜசெக)13,06271.79%சிவராஜ் சந்திரன் (மஇகா)4,43324.36%18,1958,62979.64%இருதயம் செபஸ்தியார் அந்தோணிசாமி (சுயேச்சை)3121.43% முகமட் பாசுரி சாபி (சுயேச்சை)1270.70% 2018சிவசுப்ரமணியம் ஆதிநாராயணன் (ஜசெக)18,00580.89% தங்கராணி தியாகராஜன் (மஇகா)2,68212.05%21,50015,32379.80%மோகனராணி இராசையா (சோசலிச கட்சி)8133.65% 2022 சிவசுப்ரமணியம் ஆதிநாராயணன் (பெர்சத்து) 1,437 5.64%  (ஜசெக)21,412 84.02% 25,483 19,155 70.33% ஜெயகோபி சுப்பிரமணியம் (மஇகா) 2,2578.86% இருதயம் செபஸ்தியார் அந்தோணிசாமி (சுயேச்சை)2370.93% முகமது பைஸ் அப்துல்லா (சுயேச்சை)1400.55%

மேற்கோள்கள்

 மேலும் காண்க 

 துளசி மனோகரன்
 பேராக் மாநிலத் தேர்தல் 2022
 மலேசிய தேர்தல் தொகுதிகள்
 மலேசியப் பொதுத் தேர்தல், 2022
 மலேசிய இந்திய சட்டமன்ற உறுப்பினர்கள்

வெளி இணைப்புகள்

பகுப்பு:பேராக் மக்கள்
பகுப்பு:1966 பிறப்புகள்
பகுப்பு:வாழும் மக்கள்
பகுப்பு:மலேசிய இந்தியர்கள்
பகுப்பு:மலேசியத் தமிழ் அரசியல்வாதிகள்
பகுப்பு:பேராக் மாநில சட்டமன்ற உறுப்பினர்கள்